
TALLINNA LINNAAMETNIK 2006. AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2006 kuni 31. detsembrini 2006. Küsitlusega olid hõlmatud kõik linna ametiasutused, kusjuures teenistujad olid jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid vaadeldi ainud soolise ja vanuselise jaotuse järgi. Võrdlusmaterjalina on kasutatud 1999. aastal ning 2001-2005. aastal läbiviidud küsitluse tulemusi.

Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2006
1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul on toimunud rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad.

Alates 1. septembrist 2000

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet korraldati ümber Tallinna Spordi- ja Noorsooametiks.

Alates 1. novembrist 2000

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001

· korraldati ümber Sisekontrolli Ameti tegevus ning tema ülesanded pandi Tallinna Linnakantseleile;

· korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

· korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

· Linnavaraamet korraldati ümber Tallinna Elamumajandusametiks;

· Hinna- ja Konkurentsiamet, Linnamajanduse Amet ja Turismiamet (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

2003. aastal toimunud suuremad struktuurimuudatused:

Alates 1. jaanuarist 2003

· moodustati Säästva Arengu ja Planeerimise Ameti (SAPA) ühistranspordi teenistuse ja keskkonna osakonna baasil Tallinna Transpordi- ja Keskkonnaamet. SAPA koosseisus olnud teedeehituse valdkonna spetsialistid ja liiklusosakond viidi üle Kommunaalameti koosseisu. SAPA hallatav asutus Tallinna Liikluskorralduskeskus viidi kuni selle ümberkorraldamiseni üle Kommunaalameti haldusalasse.

· Ettevõtlusameti koosseisus moodustati senise kaubanduspoliitika teenistuse baasil hinna- ja tarbijakaitse teenistus.

Alates 7. maist 2003 lõpetati Kommunaalameti hallatava asutuse Tallinna Liikluskorralduskeskus tegevus ja tema funktsioonid pandi Kommunaalametile. Liiklusosakonna baasil moodustai liiklusteenistus.

Alates 1. oktoobrist 2003 moodustati Elamumajandusameti koosseisus üürikomisjon.

Alates 1. novembrist 2003 moodustati Tuletõrje- ja Päästeameti koosseisus munitsipaalpolitsei.

2004. aastal toimunud suuremad struktuurimuudatused:

Alates 1. jaanuarist 2004

· Linnakantselei koosseisus moodustati õigusnõuniku büroo, haldusosakonna koosseisus moodustati Särgava külalistemaja teenistujate ametikohad;
· seoses Säästva Arengu ja Planeerimise Ameti (SAPA) hallatava asutuse Tallinna Hooneregistri tegevuse lõpetamisega moodustati SAPA koosseisu registriosakond täitmaks seadustest tulenevaid funktsioone riikliku ehitisregistri pidamisel;
· Haridusametis moodustati kaks teenistust: hariduskorralduse teenistus ja ökonoomikateenistus;
· Kultuuriväärtuste Ameti linnakujunduse osakonna nimi muudeti miljööalade osakonnaks.

Alates 1. juulist 2004 kinnitati Tuletõrje- ja Päästeameti koosseisus oleva struktuuriüksuse munitsipaalpolitsei uus struktuur ning suurendati selle koosseisu 12 ametikohalt 36-le ametikohale.

2005. aastal toimunud suuremad struktuurimuudatused:

Alates 1. jaanuarist 2005

· Korraldati Kommunaalamet ning Transpordi- ja Keskkonnaamet ümber Kommunaalametiks, Keskkonnametiks ja Transpordiametiks.
· Transpordiameti koosseisu tuli Kommunaalametist üle liiklusteenistus.
· Keskkonnaamet moodustati Transpordi- ja Keskkonnaametist, Kommunaalametist, SAPA-st tulnud ametikohast. Tuletõrje- ja Päästeameti koosseisus olnud munitsipaalpolitsei ülesanded koos ametikohtadega tuli üle Keskkonnametile.

· Tallinna Tuletõrje- ja Päästeamet anti üle Harjumaa Päästeteenistusele.

· Säästva Arengu ja Planeerimise Amet nimetati ümber Linnaplaneerimise Ametiks. Muutus ameti struktuur. Senise arhitektuuriteenistuse asemele tekkis kaks uut teenistust: üldplaneeringute teenistus ja detailplaneeringute teenistus. Üldplaneeringute teenistuses moodustati lisaks planeeringute osakonnale linnakujunduse ja infrastruktuuri osakond. Loodud detailplaneeringute teenistuses jäi kehtima piirkondadel põhinev jaotus. Ehitusjärelevalve teenistuse ehituskontrolli osakonda tugevdati jätkujärelevalvega tegelevate ametikohtadega. Seni ehitusjärelevalve teenistuse koosseisus olnud geodeesia ja kartograafia osakond korraldati ümber geomaatika osakonnaks.
· Maa-ametis korrastati ameti struktuuri ning liideti korteriomandi seadmise osakond maa erastamise osakonnaga.
2005. aastal:

· Korrastati linna tippjuhtide ja nõunike teenistussuhteid Tallinna Linnavolikogu Kantseleis ja Tallinna Linnakantseleis. Pärast 2005. aasta kohaliku omavalitsuse volikogu valimisi võeti teenistusse koosseisuväliste ametnikena: linnapea ja abilinnapeade nõunikud linnavalitsuse volituste ajaks; linnavolikogu esimehe ja aseesimehe nõunikud linnavolikogu käesoleva koosseisu volituste ajaks, kuid mitte kauemaks kui volikogu esimehe või aseesimehe volituste lõpuni ning linnavolikogu fraktsioonide nõunik-abid linnavolikogu käesoleva koosseisu volituste ajaks, kuid mitte kauemaks kui linnavolikogu vastava fraktsiooni tegevuse lõppemiseni. Linna ametiasutuste koosseisuliste ametikohtade arv vähenes 16 ametikoha võrra, s.h Linnavolikogu Kantseleis 6 ametikohta ja Linnakantseleis 10 ametikohta.
· Linnakantselei koosseisus moodustati arenguteenistus, mille koosseisu toodi välissuhete ja eurointegratsiooni osakonna eurointegratsioonibüroo ametikohad ning Linnaplaneerimise Ameti arengukavade osakonna kolm ametikoha. Teenistuses moodustati kaks osakonda: arengukavade osakond ning välisprojektide rakendamise osakond. Välissuhete ja eurointegratsiooni osakond nimetati ümber välissuhete ja protokolli osakonnaks.
· Spordi- ja Noorsooameti struktuuri korrastamise käigus moodustati sporditöö ning noorsootöö sektorid.

· Linnaosade kaubanduskeskustes avati teenindussaalid ning linnaosade valitsustes võeti selleks teenistusse koosseisuvälised infospetsialistid: Haaberstis – 2, Lasnamäel - 4, Mustamäel - 2 ja Nõmmel –3. Töö teenindussaalides käivitus ning 2006 aastast viiakse nimetatud infospetsialistide ametikohad linnaosade valitsuste koosseisu.

· Linnaosade Valitsustes võeti teenistusse koosseisuvälised hooldajatoetuse määramisega seotud sotsiaalhoolekande osakondade spetsialistid ning alates 2006. aastast viiakse ametikohad linnaosade valitsuste koosseisu.

2006. aastal toimunud suuremad struktuurimuudatused:

Alates 1. jaanuarist 2006

· Korrastatakse ametiasutuste funktsioone ning töö- ja teenistussuhteid ja kohaliku omavalitsusüksuse püsiva iseloomuga haldusfunktsioone täitvad linna teenistuses olevad koosseisuvälised teenistujad tuuakse linnaosade valitsuste koosseisu (infospetsialistid linnaosade uutes teenindussaalides, hooldajatoetuse määramise ja maksmisega seotud ametnikud).
· Lastekaitse valdkonna töö tugevdamiseks luuakse linnaosade valitsustes täiendavad lastekaitse, alaealiste komisjoni sekretäri ja/või erinoorsootöö spetsialistide ametikohad.
· Linna korrakaitseüksuse töö tõhustamiseks ja etapiviisiliselt ööpäevase patrulli rakendamiseks luuakse täiendavad ametikohad munitsipaalpolitsei koosseisus.
· Veebilehe ning teiste linna veebiväljundite tsentraliseeritud halduse funktsioon pannakse linnakantseleile, milleks luuakse ametikohad avalike suhete teenistuses ja infotehnoloogia teenistuses.

· Spordi- ja Noorsooameti haldusala raamatupidamise tsentraliseerimiseks moodustatakse ameti koosseisu täiendavad raamatupidajate ametikohad hallatavate asutuste koosseisude vähenemise arvel.
· Linnaosade tänavapuhastuse valdkonnaga seotud tegevused antakse üle Kommunaalameti hooldusosakonnale, mille koosseisus moodustatakse uued ametikohad linnaosavalitsuste vastavate ametikohtade vähendamise arvel.
· Jätkub Linnaplaneerimise Ameti struktuuri korrastamine. Moodustatakse geomaatika teenistus, mille koosseisus on kaks osakonda: geoinformaatika osakond ning geodeesia ja kartograafia osakond. Tegevuse lõpetab registriosakond, ehitusjärelevalve teenistuse koosseisu moodustatakse ehitisregistri ja jätkujärelevalvega seotud ametikohad, suurendatakse arhiivi koosseisu, kasutuselevõetud planeeringute registri tööle rakendamiseks moodustatakse detailplaneeringute teenistuse koosseisu registri vanemadministraatori ametikoht. Ameti õigusalase töö paremaks korraldamiseks moodustatakse eraldi juriidiline osakond; linnakujunduse ja infrastruktuuri osakonna baasil moodustatakse eraldi linnakujunduse ja haljastuse osakond ning infrastruktuuri osakond.

· Ametitele mitmetes valdkondades lisandunud töömahtu arvestades moodustatakse täiendavaid ametikohi Linnakantseleis, Elamumajandusametis, Kultuuriväärtuste Ametis, Keskkonnaametis, Transpordiametis ja Kommunaalametis.
Alates 1. juulist 2006

· Tehakse muudatused Ettevõtlusameti turismiosakonna koosseisus seoses turismiinfokeskuse teenindusleti avamisega Viru Keskuses.

· Moodustatakse täiendavad lastekaitsespetsialisti ametikohad Haabersti Linnaosa Valitsuse ja Tallinna Kesklinna Valitsuse sotsiaalhoolekande osakondadesse.
Alates 1. augustist 2006

· Moodustatakse Linnakantselei arenguteenistuses kahe ametikohaga linnauuringute büroo.

· Linnaplaneerimise Ameti koosseisu moodustatakse täiendavalt juhtivspetsialist-koordinaatori ametikoht.
Alates 1. septembrist 2006
· Seoses ettevalmistava tegevusega raamatupidamiste tsentraliseerimiseks alates 1. jaanuarist 2007 toimuvad muudatused Haridusameti ja Kultuuriväärtuste Ameti koosseisus.
· Haridusameti haldusalas tsentraliseeritakse 1. jaanuarist 2007 ameti ja 212 asutuse raamatupidamine ning ameti koosseisus nähakse sellest ajast ette 128 ametikohta, so suurenemine 78 ametikoha võrra. Ökonoomikateenistuse raamatupidamise osakonna koosseisus moodustatakse 3 sektorit (alates 2007 - 69 ametikohta, neist 12 ametikohta moodustatakse alates 1. septembrist 2006).
· Kultuuriväärtuste Ameti haldusalas tsentraliseeritakse 1. jaanuarist 2007 ameti ja 12 hallatava asutuse raamatupidamine. Ameti koosseisus nähakse ette 38 ametikohta, s.o suurenemine 17 ametikoha võrra. Raamatupidamise tsentraliseerimise ettevalmistamiseks moodustatakse ametis alates 1. septembrist 2006 ökonoomikaosakond, mille koosseisu kuulub raamatupidamise sektor; personalitöö korraldamiseks moodustatakse personalitöötaja ametikoht. Ametikohtade arv suureneb 4 võrra.
· Suurendatakse Keskkonnaameti keskkonnakaitse teenistuse keskkonnahoiu osakonna koosseisu.
31. detsembri 2006 seisuga oli Tallinnas 23 ametiasutust: linnavolikogu kantselei, linnakantselei, 13 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1450 ametikohta (vt tabel 1).
Tallinna linna ametiasutuste teenistujate ametikohtade jaotus 

Tallinna linna 23 ametiasutuse koosseisus oli seisuga 31.12.2006 kokku 1450 ametikohta (vt  tabel 2), sellest:

1250 ametniku (86%) ja 200 abiteenistuja (14%) ametikohta.

Ametnike ametikohtade osatähtsus teenistujate ametikohtade üldarvust on 2006. aastal jäänud 2005. aasta tasemele – 86% (1999 – 61%, 2001 – 59%, 2002 – 59%, 2003 – 62%, 2004 – 63%, 2005 – 86%).
Ametnike ametikohtadest oli:

205 juhti – 16% (2005 – 17%),

36 nõunikku – 3% (2005 – 3%),

998 vanemametnikku – 80% (2005 – 78%),

11 nooremametnikku – 1 % (2004 – 2%).

Võrreldes 1999. aastaga on kasvanud vanemametnike ametikohtade osatähtsus ametnike üldarvust 17% võrra (1999 – 63%) nooremametnike osatähtsuse (1999 – 16%) vähenemise arvel. Nõunike osatähtsus on tõusis aastatel 1999-2004 3%-lt 5%-le ning vähenes 2005. aasta lõpuks 3%-le (seoses nn poliitiliste nõunike teenistusse võtmisega koosseisuväliste ametnikena), mis jäi samale tasemele ka 2006. aastal.
2006. aastal linna ametiasutuste koosseisus olnud 200 abiteenistuja ametikohast moodustasid 74% (148,5 ametikohta) linnaosade valitsuste sotsiaalhoolekande osakondade hooldustöötajate ametikohad (sama oli hooldustöötajate osakaal abiteenistujate arvust ka 2005. aastal).
Tallinna linna ametiasutuste teenistujate jaotus põhigruppide lõikes
Tallinna linna ametiasutustes oli seisuga 31.12.2006 kokku tööl 1511 teenistujat (vt tabel 3), sellest 1302 ametnikku (86%) ja 209 abiteenistujat (14%); 2005 – vasavalt 86% ja 14%, 2004 – 69% ja 31%, 2003 – 68% ja 32%, 2002 – 67% ja 33% ning 2001 – 66% ja 34%.

Ametnikest oli teenistuses:
202 juhti – 16% ametnike üldarvust (2005 – 16%);

53 nõunikku – 4% (2005 – 4%);

1034 vanemametnikku – 79% (2005 – 78%);
13 nooremametnikku – 1% (2005 – 2%).

Erinevus kinnitatud koosseisu ja tegelikult 31.12.2006 seisuga tööl olnud teenistujate arvus:
	Teenistuja põhigrupp
	Kinnitatud koosseisus ametikohti
	Tööl olnud teenistujate arv
	Erinevus:

vähem (-)

rohkem (+)

	Juhid
	205
	202
	-3

	Nõunikud
	36
	53
	+17

	Vanemametnikud
	998
	1034
	+36

	Nooremametnikud
	11
	13
	+2

	Ametnikud kokku
	1250
	1302
	+52

	Abiteenistujad
	200
	209
	+9

	Kõik kokku
	1450
	1511
	61


Juhtide, põhigrupis on erinevus vakantsete kohtade arvel. Tööl olnud nõunike arv on suurem koosseisus kinnitatud nõunike ametikohtade arvust seoses sellega, et linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud on koosseisuvälised ametnikud.

Tööl olnud vanemametnike ja nooremametnike suurem arv võrreldes kinnitatud ametikohtade arvuga on tingitud ajutiselt äraolevate (teenistussuhe oli peatunud 61-el vanemametnikul) ametnike asendajate ning koosseisuväliste ametnike teenistusse võtmisest. Abiteenistujate osas on erinevus tingitud ajutiselt äraolevate abiteenistujate asendajate ja koosseisuväliste abiteenistujate teenistusse võtmisest.

Tabelites toodud tööl olnud teenistujate arvu hulgas on ka koosseisuvälised teenistujad ja teenistujad, kelle teenistussuhe oli 31.12.2006 seisuga peatunud.

Edaspidi vaadeldakse ainult 31.12.2006 seisuga linna ametiasutuses teenistuses olnud ametnikke.

Teenistuses olevate vanemametnike osatähtsus ametnike arvust on võrreldes 1999. aastaga kasvanud 14% (65%-lt 1999.a 79%-le 2006.a). Kasv on olnud kõigil vaadeldavatel aastatel (2001 – 71%, 2002 – 72%, 2003 – 75%, 2004 – 77%, 2005 – 78%) nooremametnike osatähtsuse vähenemise arvel (1999 – 14%, 2001 – 8%, 2002 – 7%, 2003 – 3%, 2004 – 2%, 2005 – 2%, 2006 – 1%). Teenistuses olevate juhtide osatähtsus on vähenenud võrreldes 1999. aastaga 2% võrra (1999 – 18%) ja nõunike osatähtsus suurenenud 1% võrra (1999 – 3%).

Graafik 1: Ametnike jaotus põhigruppide lõikes (seisuga 31.12.2006)
Ametnike sooline jaotus

Tallinna linna ametisutustes 31.12.2006 seisuga teenistuses olnud 1302 ametnikust (vt tabel 3) on:

naisi 951 ehk 73% (2005 – 74%)
mehi 351 ehk 27% (2005 – 26%)

Graafik 2: Ametnike sooline jaotus põhigruppide lõikes (seisuga 31.12.2006)
	Põhigrupp
	Naised
	%
	Mehed
	%

	Juhid
	105
	52
	97
	48

	Nõunikud
	22
	42
	31
	58

	Vanemametnikud
	814
	79
	220
	21

	Nooremametnikud
	10
	77
	3
	23


Linna teenistuses olevate meesametnike osakaal kasvas aastatel 1999-2004 28% –lt 32%-ni. 2005. aastal langes meeste osakaal 26%-le seoses Tuletõrje- ja Päästeameti, kus meesametnike osatähtsus oli suurem kui teistes ametiasutustes, üleandmisega Harjumaa Päästeteenistusele. 2006. aastal kasvas meesametnike osakaal 27%-le.
Suurim naiste osatähtsus 79% on vanemametnike põhigrupis (2005 – 80%, 2004 – 74%). Vanemametnike hulgas tõusis meeste osatähtsus aastatel 1999-2004 20%-lt 26%-le (2001 – 25%, 2002 – 24%, 2003 – 25%, 2004 – 26%, 2005 – 20%). 2005. aastal langes see 20%-le ning 2006. aastal tõusis 1% võrra, s.o 21%-le.
Naisametnike osatähtsus on tõusnud juhtide põhigrupis aastatel 1999-2006 43%-lt 52%-le (2001 ja 2002 – 47%, 2003 – 45%, 2004 – 46%, 2005 – 51%). Nõunike põhigrupis on naiste osatähtsus viimastel aastatel vähenenud ning 2006. aastal oli see 42% (2001 – 54%, 2002 – 57%, 2003 – 56%, 2004 – 54%, 2005 – 52%).

Ametnike vanuseline jaotus
Tallinna linna ametiasutustes 31.12.2006 seisuga teenistuses olnud 1302 ametnikust (vt tabel 3) on:

42% ametnike (542 ametnikku) vanus alla 41 aasta (2005 – 40%),
23% ametnikest (306 ametnikku) vanuses 41-50 aastat (2005 – 26%),

35% ametnikest (454 ametnikku) vanemad kui 51 aastat (2005 – 33%).

Võrreldes 1999. aastaga on alla 41-aastaste ametnike osakaal kasvanud 7% (1999 – 35%, 2001-2004 – 42%, 2005 – 40%).
Vähenenud on viimastel aastatel vanuses 41-50 aastat olevate ametnike osakaal ning suurenenud üle 51 aastaste ametnike osakaal.
Alla 21-aasta vanuseid on 3 naisametnikku: neist 1 nõunike põhigrupis ja 2 vanemametnike põhigrupis.

Linnaametnike keskmine vanus on viimastel aastatel tasapisi tõusnud: 2003 – 42,1 aastat, 2004 – 42,5 aastat, 2005 – 43,1 aastat ja 2006 – 43,5 aastat.
Graafik 3: Ametnike vanuseline jaotus põhigruppide lõikes (seisuga 31.12.2006)

%-des

	Põhigrupp/Vanus
	alla 21
	21-30
	31-40
	41-50
	51-60
	61-65
	üle 65

	Juhid
	
	10
	19
	29
	32
	6
	4

	Nõunikud
	2
	26
	28
	15
	25
	2
	2

	Vanemametnikud
	
	24
	19
	23
	27
	5
	2

	Nooremametnikud
	
	8
	
	46
	38
	8
	

	Kokku
	
	22
	20
	23
	28
	5
	2


Juhtide põhigrupis on vanus suhteliselt kõrgem. 71% juhtidest ehk 144 juhti on üle 40 aastased, neist 40% on vanuses 41-50 aastat (2001 – 58%, 2002 – 55%, 2003 – 52%, 2004 – 50%, 2005 – 46%). Üle 40-aastaste juhtide osakaal on võrreldes 2001. aastaga suurenenud 11% (2001 – 60%, 2002 – 62%, 2003 – 65%, 2004 – 70%, 2005 – 72%). 31-40 aastaste juhtide osatähtsus on 19% (2001 – 25%, 2002 – 21%, 2003 – 22%, 2004 ja 2005 – 17%).
Nõunike põhigrupis on alla 41-aastaseid nõunikke 57% ehk 30 nõunikku (2001 ja 2002 – 63%, 2003 – 59%, 2004 – 58%, 2005 – 56%), neist 57% ehk 14 nõunikku on vanuses 21-30 aastat (2001 – 72%, 2002 – 48%, 2003 – 49%, 2004 – 56%, 2005 – 50%) ja üks nõunik alla 21 aasta vanune.
Vanemametnike põhigrupis on 44% ametnikest (453 vanemametnikku) alla 41-aastased (aastatel 2001, 2002 ja 2003 – 42%, 2004 – 44%, 2005 – 42%). Üle 40-aastatest vanemametnikest (581 ametnikku) moodustavad 41-50 aastased vanemametnikud 40% (234 ametnikku), 2001 – 51%, 2002 – 47%, 2003 – 48%, 2004 – 46%, 2005 – 44%. Vanemad kui 51 aastat on 34% vanemametnikest (347 vanemametnikku), 2001 – 29% 2002 – 30%, 2003 – 30%, 2004 – 30%,2005- 33%.
Nooremametnike põhigrupis on alla 41-aastaseid ametnikke 8% (1 nooremametnik). Üle 40-aastaste nooremametnike hulgas (12 ametnikku) moodustavad 41-50 aastased ametnikud 50% (6 ametnikku), 2001 – 48%, 2002 – 38%; 2003 – 52%, 2004 – 42%, 2005 – 50%.

Ametnike jaotus haridustaseme järgi
Tallinna linna ametiasutustes seisuga 31.12.2006 teenistuses olnud 1302 ametnikust (vt tabel 4) on:

68% (891 ametnikku) kõrgharidusega; 
16% (202 ametnikku) keskeriharidusega;

16% (209 ametnikku) keskharidusega.

Graafik 4: Ametnike jaotus haridustaseme järgi (seisuga 31.12.2006)
Võrreldes 1999. aastaga on kasvanud ametnike hulgas kõrgharidusega ametnike osatähtsus 17% (1999 – 51 %, 2001 – 58%, 2002 – 60%, 2003 – 62%, 2004 – 63%, 2005 – 66%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 89%-le 2006. aastal (2001 ja 2002 – 86%, 2003 – 87%, 2004 – 87%, 2005 – 89%).

Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 64%-le 2006. aastal (2001 – 55%, 2002 – 57%, 2003 – 58%, 2004 – 59%, 2005 – 63%) ja nooremametnike hulgas vastavalt 8%-lt 15%-le (2001 – 17%, 2002 – 20%, 2003 – 13%, 2004 – 14%, 2005 – 19%).

Kõrgharidusega nõunike osakaal suurenes 2006. aastal 83%-le (1999 – 85%, 2001 – 78%, 2002 – 72%, 2003 – 78%, 2004 – 74%, 2005 – 70%). Kõrgkoolis õppis 2006. aastal 11% nõunikest (2001 – 7%, 2002 – 22%, 2003 – 24%, 2004 – 29%, 2005 – 28%).

Kõrgharidust eeldavate ametikohtade arvust ja nende täitmisest 31.12.2006 seisuga annab ülevaate tabel 5.

Ametnike ametikohtade arvust (1250 ametikohta) eeldab kõrgharidust 58% ametikohtadest (2001 – 58%, 2002 – 62%, 2003 – 61%, 2004 – 63%, 2005 – 66%).
Kõrgharidust eeldavad kõik juhtide ja nõunike ametikohad.
Vanemametnike põhigrupis eeldas 2006. aastal kõrgharidust 48% vanemametnike ametikohtadest (2001 – 50%, 2002 – 54%, 2003 – 52%, 2004 – 55%, 2005 – 59%). Kõrgharidust eeldavate ametikohtade osatähtsuse vähenemine 2006. aastal on tingitud ametikohale esitatavate haridusnõuete täpsustamisest ametijuhendites ja atesteerimisnõuetes ning sellest, et statistika koostamisel (erinevalt varasematest aastatest) on aluseks võetud madalam haridustase, mis on vajalik ametiülesannete täitmiseks antud ametikohal (näiteks juhul, kui haridusnõudeks on ametikohal esitatud kõrgharidus või keskeriharidus koos töökogemusega, on haridusnõudena arvestatud keskeriharidust).
Kõrgharidust eeldavast 725 ametikohast on täidetud 688 ametikohta, s.o 95%, neist kõrgharidusega ametnikega 616 ametikohta ehk 90%, 2002. aastal oli kõrgharidust eeldavatest ametikohtadest täidetud kõrgharidusega ametnikega 82% ametikohtadest, 2003 – 84%, 2004 – 86%, ja 2005 – 89%. Üldjuhul on kõrgharidust eeldavad ametikohad täidetud kõrgharidust omavate ametnikega või ametnikega, kelle õpingud kõrgkoolis on jõudmas lõpule.
Põhigruppide lõikes on kõrgharidust eeldavate ametikohtade täitmine kõrgharidusega ametnikega järgmine:

juhid 89% (2001 – 88%, 2002 – 88%, 2003 – 87%, 2004 – 87%, 2005 – 90%),
nõunikud 91% (2001 – 78%, 2002 – 72%, 2003 – 78%, 2004 – 73%, 2005 – 76%),

vanemametnikud 90% (2001 – 86%, 2002 – 81%, 2003 – 83%, 2004 – 87%, 2005 – 89%).

Kõrgharidus on 665 vanemametnikul, kõrgharidust eeldab 484 vanemametniku ametikohta, millest täidetud on 453 ametikohta ja neist kõrgharidusega ametnikega on täidetud 406 ametikohta. Siit järeldub, et kõrgharidust eeldaval ametikohal töötab ilma kõrgharidust omamata 47 vanemametnikku (2003 – 75 ametnikku, 2004 – 68 ametnikku, 2005 – 53 ametnikku), 259 kõrgharidusega vanemametnikku (2003 – 140 ametnikku, 2004 – 131 ametnikku, 2005 – 139 ametnikku) töötavad aga sellistel vanemametniku ametikohtadel, mis ei eelda kõrgharidust.
Seisuga 31.12.2006 õppis kõrgkoolis (s.h kraadiõpe) või mujal õppeasutuses 12% ametnikest ehk 159 ametnikku, neist 15 juhti (9%), 6 nõunikku (11%) ja138 vanemametnikku (13%).

Õppijate arv kõrgkoolis või mujal õppeasutuses ja õppijate osatähtsus ametnike arvust %-des aastatel 2001-2005 on olnud järgmine:

	Põhigrupp/Aasta
	2001
	2002
	2003
	2004
	2005
	2006

	Juhid
	17
	20
	19
	23
	17
	15

	
	9%
	10%
	9%
	11%
	9%
	7%

	Nõunikud
	3
	10
	13
	16
	14
	6

	
	7%
	22%
	24%
	29%
	28%
	11%

	Vanemametnikud
	90
	100
	139
	132
	128
	138

	
	11%
	12%
	15%
	14%
	14%
	13%

	Nooremametnikud
	3
	5
	3
	3
	4
	

	
	3%
	6%
	8%
	10%
	15%
	

	Kokku
	113
	135
	174
	174
	163
	159

	
	10%
	12%
	15%
	14%
	14%
	12%

Graafik 5: Kõrgkoolis või mujal õppeasutuses õppivate ametnike osakaal ametnike arvust %-des

aastatel 2001 kuni 2006

Kõrgkoolis õppijate arv on võrreldes 2001. aastaga kasvanud 41% ning õppijate osakaal ametnike arvust on kasvanud 10%-lt 2001. aastal 12%-le 2006. aastal.
Ametnike jaotus teenistusstaaži järgi
Tallinna linna ametiasutustes 31.12.2006 seisuga teenistuses olnud 1302 ametnikust (vt tabel 6) on avaliku teenistuse staaži:

alla 5 aasta – 34% ametnikest (2002 – 44%, 2003 – 39%, 2004 – 36%, 2005 – 35%),
5-10 aastat – 26% ametnikest (2002 – 27%, 2003 – 28%, 2004 – 28%, 2005 – 26%),
üle 10 aasta – 40% ametnikest (2002 – 29%, 2003 – 33%, 2004 – 36%, 2005 – 39%).
Juhtide osas on üle 10-aastase avaliku teenistuse staažiga ametnike arv osakaal kõige suurem – 54% (2002 – 40%, 2003 – 45%, 2004 – 48%, 2005 – 51%) ning see on aasta-aastalt suurenenud.

Alla 1-aastase avaliku teenistuse staažiga juhtide arv moodustab 3% juhtidest (2002 – 7%, 2003 – 3%, 2004 – 5%, 2005- 1%).

Alla 1-aastase avaliku teenistuse staažiga ametnikke on kõige enam nõunike põhigrupis – 26% (2002 – 22%, 2003 – 9%, 2004 – 16%, 2005 – 18%). 
Vanemametnikest 37%-l on avaliku teenistuse staaži üle 10 aasta, 26%-l  5-10 aastat, 26%-l 1-5 aastat ning alla 1-aastase staažiga vanemametnikke on 11%.

Graafik 6: Ametnike jaotus teenistusstaaži järgi põhigruppide kaupa (seisuga 31.12.2006)

%-des

	Põhigrupp


	alla 1 aasta
	1-5 aastat
	5-10 aastat
	üle 10 aasta

	Juhid
	3
	15
	28
	54

	Nõunikud
	26
	32
	18
	24

	Vanemametnikud
	11
	26
	26
	37

	Nooremametnikud
	8
	8
	8
	68

	Kokku
	10
	24
	26
	40


Staaži linna ametiasutustes alla 5 aasta on 45% ametnikest (2001 ja 2002 aastal – 50%, 2003 – 45%, 2004 – 43%, 2005 – 45%), neist 32%-l on staaž alla ühe aasta ja 68%-l on staaž 1-5 aastat; 5-10 aastat – 25% ametnikest (2002 – 27%, 2003 – 28%, 2004 – 26%, 2005 – 24%) ja üle 10 aasta – 30% ametnikest (2002 – 23%, 2003 – 28%, 2004 – 30%, 2005 – 31%).

Suures osas on ametnike avaliku teenistuse staaž seotud teenistusega linna ametiasutustes.

Ametnike liikumine linna ametiasutustes
Perioodil 01.01.2006 kuni 31.12.2006 on linna ametiasutustesse tööle asunud (vt tabel 7) kokku 288 ametnikku.
Teenistusse asunud ametnikest moodustasid 16% avalikust teenistusest tulnud ametnikud, 14% erasektorist tulnud ametnikud ja 70% mujalt (s.h kohe pärast kõrgkooli lõpetamist) tulnud ametnikud.
Avalikust sektorist ametiasutustesse tööle asunud 46-st ametnikust on 30% (14 ametnikku) tulnud linna teistest ametiasutustest (2001 – 85%, 2002 – 21%, 2003 – 44%, 2004 – 35%, 2005 – 74%). 2001 ja 2005. aastal oli linna teistest ametiasutustest tulnute suur osatähtsus seotud ametiasutuste ümberkorraldamisega ning sellest tuleneva ametnike liikumisega ühest linna ametiasutusest teise.
Kui lahutada tööle asunud ametnike arvust ametnike arv, kes tulid linna teisest ametiasutusest, siis uuenes 2006. aastal linna ametiasutuses kõigi ametnike koosseis kokku 21% (274 väljastpoolt süsteemi tulnud ametnikku), sealhulgas põhigruppide kaupa:

juhid – 5% (2001 – 12%, 2002 – 11%, 2003 – 11%, 2004 – 8%, 2005 – 14%),

nõunikud – 38% (2001 – 37%, 2002 – 42%, 2003 – 29%, 2004 – 34%, 2005 – 60%),

vanemametnikud – 23% (2001 – 12%, 2002 – 13%, 2003 – 15%, 2004 – 14%, 2005 – 17%),

nooremametnikud – 54% (2001 ja 2002 – 58%, 2003 – 35%, 2004 – 67%, 2005 – 4%).
Nõunike suurem liikumine 2005. aastal oli tingitud aasta keskel toimunud koalitsiooni muutumisest ning linnavalitsuse muudatustest pärast 2005. aasta kohaliku omavalitsuse volikogu valimisi.

2005. aastal uuenes linna ametiasutuses kõigi ametnike koosseis kokku 18%, 2004. aastal 14%, 2002. ja 2003. aastal 16% ja 2001. aastal 15%.
Avalikust teenistusest tuli:
– juhi ametikohale 7 ametnikku, s.o 47% tööle asunud juhtidest, neist 4 ametnikku tulid linna teistest ametiasutustest;

– nõuniku ametikohale 3 ametnikku, s.o 2% tööle asunud nõunikest;

– vanemametniku ametikohale 35 ametnikku, s.o 14 % tööle asunud vanemametnikest, neist 10 ametnikku tulid linna teistest ametiasutustest;

– nooremametniku ametikohale 1 ametnik.

Erasektorist tuli 1 töötaja juhi ametikohale; 3 töötajat nõuniku ametikohale ja 36 töötajat vanemametniku ametikohale. 
Mujalt tuli 7 töötajat juhi ametikohale; 14 töötajat nõuniku ametikohale; 175 töötajat  vanemametniku ametikohale ja 6 töötajat nooremaametniku ametikohale. 

Kokku täideti 2006. aastal 344 vaba ametikohta, neist ametiasutuse sisese värbamise teel 56 ametikohta ehk 16% ning 14 ametikohta ehk 4% linna teistest ametiasutustest tulnud ametnikega. Seega viiendik vabu ametikohti täideti teenistuses olevate linnaametnikega (üleviimine teisele ametikohale/edutamine).
Perioodil 01.01.2006 kuni 31.12.2006 on linna ametiasutustest lahkunud (vt tabel 8) 188 ametnikku, s.o 14% (2001 – 9%, 2002 – 15%, 2003 – 16%, 2004 – 11%, 2005 – 21%) linna ametiasutuste ametnikest, neist 14 ametnikku ehk 7% on asunud tööle linna teises ametiasutuses.
Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 174 ametnikku ehk 13% teenistuses olevatest ametnikest (2001 – 8%, 2002 – 14%, 2003 – 12%, 2004 – 10%, 2005 – 15%).

Ametiasutusest lahkujatest moodustavad:

juhid – 9% (2001 – 25%, 2002 – 15%, 2003 – 14%, 2004 – 21%, 2005 – 21%),

nõunikud – 8% (2001 – 15%, 2002 – 14%, 2003 – 5%, 2004 – 14%, 2005 – 15%),

vanemametnikud – 72% (2001 – 56%, 2002 – 54%, 2003 - 55%, 2004 – 63%, 2005 – 59%),

nooremametnikud – 11% (2001 – 4%, 2002 – 17%, 2003 – 26%, 2004 – 2%, 2005 – 5%).

Lahkunud ametnikest 35 ametnikku, s.o 19% asusid teenistusse teisel ametikohal avalikus teenistuses, neist 14 ametnikku, s.o 40% asusid tööle linna teistes ametiasutustes; 46 ametnikku, s.o 24% asusid tööle erasektorisse; 4 ametnikku, s.o 2% siirdusid pensionile ja 103 ametniku ehk 55% asusid tööle mujal või puudusid andmed nende edasise tegevuse kohta.
Ülevaate aastatel 2001-2006 linna ametiasutustesse teenistusse asunud ja teenistusest lahkunud ametnike liikumisest annab tabel 9.

Kokkuvõtteks 
· Tallinna linnaametnik on noor. 42% ametnikest on alla 41-aastased. 35% ametnikest on vanemad kui 51 aastat. Võrreldes 1999. aastaga, mil alla 41-aastaseid ametnikke oli 35%, on ametnikkond noorenenud.
· Tallinna linnaametnik on hea haridusega. 68% ametnikest on kõrgharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase pidevalt tõusnud. 2001. aastal oli kõrgharidusega ametnikke 58%, 2002. aastal 60%, 2003. aastal 62%, 2004. aastal 63%, 2005. aastal 66%.

· Tallinna iga 8-es linnaametnik õpib. 2006. aastal jätkas oma haridusteed kõrgkoolis (s.h kraadiõpe) 12% ametnikest. 2001. aastal 10% ametnikest, 2002. aastal 12% ametnikest, 2003. aastal 15% ametikest, 2004. ja 2005. aastal õppis 14% ametnikest.

· Tallinna linnas on naistel ja meestel võrdsed võimalused. Juhtide hulgas on naisi 52%, mehi 48% ja nõunike hulgas on naisi 42% ja mehi 58%. Suurem on aga naiste osakaal vanemametnike hulgas – 79%. Kokku moodustavad linnaametnikest naised 73% ja mehed 27%. Linnaametnike hulgas on kasvanud naisjuhtide osakaal.

· Linnateenistuses on valdavalt uue põlvkonna ametnikud. 60% moodustavad ametnikud, kelle avaliku teenistuse staaž on alla 10 aasta. Samas pikeneb linnaametnike avaliku teenistuse staaž ning staaž linnateenistuses, mis on stabiilse organisatsiooni tunnuseks.
· Avalik sektor, s.h Tallinna linn on tööandjana atraktiivne. Viimase viie aasta jooksul tööle asunute hulgas on 40% ametnikke, kellel on eelnev avaliku teenistuse kogemus.

